ddrg/super_eurlex huggingface dataset:
Πληροφοριακό σημείωμα σχετικά με τον τρόπο παραπομπής στα άρθρα των Συνθηκών στα κείμενα του Δικαστηρίου και του Πρωτοδικείου

(1999/C 246/01)

Κατόπιν, ιδίως, της επαναριθμήσεως, με τη Συνθήκη του Άμστερνταμ, των άρθρων της Συνθήκης για την Ευρωπαϊκή Ένωση (ΕΕ) και της Συνθήκης περί ιδρύσεως της Ευρωπαϊκής Κοινότητας (ΕΚ), το Δικαστήριο και το Πρωτοδικείο εφαρμόζουν, από 1ης Μαΐου 1999, νέα μέθοδο παραπομπής στα άρθρα των Συνθηκών ΕΕ, ΕΚ, ΕΚΑΧ και Ευρατόμ.

Κύριος σκοπός της νέας αυτής μεθόδου είναι η αποφυγή κάθε κινδύνου συγχύσεως μεταξύ του κειμένου ενός άρθρου όπως αυτό ίσχυε πριν από την 1η Μαΐου 1999 και του κειμένου που ισχύει από την ημερομηνία αυτή και εντεύθεν. Οι γενικοί κανόνες της μεθόδου αυτής εκτίθενται κατωτέρω:

- Σε περίπτωση παραπομπής σε άρθρο Συνθήκης όπως αυτό ισχύει από 1ης Μαΐου 1999, ο αριθμός του άρθρου ακολουθείται από δύο γράμματα που υποδηλώνουν τη Συνθήκη για την οποία πρόκειται:

ΕΕ για τη Συνθήκη για την Ευρωπαϊκή Ένωση

ΕΚ για τη Συνθήκη ΕΚ

ΑΧ για τη Συνθήκη ΕΚΑΧ

ΕΑ για τη Συνθήκη Ευρατόμ.

Έτσι, η παραπομπή"άρθρο 234ΕΚ"αναφέρεται στο άρθρο της Συνθήκης αυτής όπως αυτό ισχύει από 1ης Μαΐου 1999.

- Αντιθέτως, σε περίπτωση παραπομπής σε άρθρο Συνθήκης όπως αυτό ίσχυε πριν από την 1η Μαΐου 1999, ο αριθμός του άρθρου ακολουθείται, αναλόγως της περιπτώσεως, από την ένδειξη"της Συνθήκης για την Ευρωπαϊκή Ένωση", "της Συνθήκης ΕΚ (ή ΕΟΚ)","της Συνθήκης ΕΚΑΧ" ή"της Συνθήκης ΕΚΑΕ".

Έτσι, η παραπομπή"άρθρο 85 της Συνθήκης ΕΚ" αναφέρεται στο άρθρο 85 της Συνθήκης αυτής όπως αυτό ίσχυε πριν από την 1η Μαΐου 1999.

- Εξάλλου, για τη Συνθήκη ΕΚ και τη Συνθήκη για την Ευρωπαϊκή Ένωση, πάντοτε σε περίπτωση παραπομπής σε άρθρο όπως αυτό ίσχυε πριν από την 1η Μαΐου 1999, η πρώτη παραπομπή ενός κειμένου στο άρθρο ακολουθείται από αναφορά, εντός παρενθέσεως, στην αντίστοιχη διάταξη της ίδιας Συνθήκης όπως αυτή ισχύει από 1ης Μαΐου 1999, διατυπωμένη ως ακολούθως:

- "άρθρο 85 της Συνθήκης ΕΚ (νυν άρθρο 81 ΕΚ)", όταν το άρθρο αυτό δεν έχει τροποποιηθεί με τη Συνθήκη του Άμστερνταμ·

- "άρθρο 51 της Συνθήκης ΕΚ (νυν, κατόπιν τροποποιήσεως άρθρο 42 ΕΚ)", όταν το άρθρο έχει τροποποιηθεί με τη Συνθήκη του Άμστερνταμ·

- "άρθρο 53 της Συνθήκης ΕΚ (που καταργήθηκε με τη Συνθήκη του Άμστερνταμ)", όταν το άρθρο έχει καταργηθεί με τη Συνθήκη του Άμστερνταμ.

- Κατά παρέκκλιση από τον τελευταίο αυτόν κανόνα, η πρώτη παραπομπή στα (παλαιά) άρθρα 117 έως 120 της Συνθήκης ΕΚ, τα οποία αντικαταστάθηκαν συλλήβδην με τη Συνθήκη του Άμστερνταμ, ακολουθείται, εντός παρενθέσεως, από την ακόλουθη ένδειξη: "(τα άρθρα 117 έως 120 της Συνθήκης ΕΚ αντικαταστάθηκαν από τα άρθρα 136 ΕΚ έως 143 ΕΚ)".

Π.χ.:

- "άρθρο 119 της Συνθήκης ΕΚ (τα άρθρα 117 έως 120 της Συνθήκης ΕΚ αντικαταστάθηκαν από τα άρθρα 136 ΕΚ έως 143 ΕΚ)".

Το αυτό ισχύει για τα άρθρα Ι έως Ι.11 και Κ έως Κ.9 της Συνθήκης για την Ευρωπαϊκή Ένωση.

Π.χ.:

- "άρθρο Ι.2 της Συνθήκης για την Ευρωπαϊκή Ένωση (τα άρθρα Ι έως Ι.11 της Συνθήκης για την Ευρωπαϊκή Ένωση αντικαταστάθηκαν από τα άρθρα 11 ΕΕ έως 28 ΕΕ)"·

- "άρθρο Κ.2 της Συνθήκης για την Ευρωπαϊκή Ένωση (τα άρθρα Κ έως Κ.9 της Συνθήκης για την Ευρωπαϊκή Ένωση αντικαταστάθηκαν από τα άρθρα 29 ΕΕ έως 42 ΕΕ)".
Διορισμός των μελών για τη δεύτερη εντολή της επιστημονικής επιτροπής για τις οριακές τιμές επαγγελματικής έκθεσης στους χημικούς παράγοντες

(1999/C 107/02)

Η επιστημονική επιτροπή για την επαγγελματική έκθεση στους χημικούς παράγοντες, συστάθηκε με την απόφαση 95/320/ΕΚ της Επιτροπής(1).

Η Ευρωπαϊκή Επιτροπή αποφάσισε να διορίσει, από 1ης Απριλίου 1999 και για διάρκεια τριών ετών, τα ακόλουθα μέλη.

R. MASSCHELEIN (Βέλγιο)

L. SIMONSEN (Δανία)

H. BOLT (ΟΔΓ)

H. GREIM (ΟΔΓ)

E. GALANOPOULOS (Ελλάδα)

A. HUICI MONTAGUD (Ισπανία)

E. GONZÁLEZ (Ισπανία)

M. GOLDBERG (Γαλλία)

A. PICOT (Γαλλία)

K. MACKEN (Ιρλανδία)

V. FOÁ (Ιταλία)

P. A. BERTAZZI (Ιταλία)

M. KREMER (Λουξεμβούργο)

V. FERON (Κάτω Χώρες)

E. POSPISCHIL (Αυστρία)

A. DURÃO (Πορτογαλία)

H. NORDMAN (Φινλανδία)

G. JOHANSSON (Σουηδία)

S. FAIRHURST (Ηνωμένο Βασίλειο)

L. LEVY (Ηνωμένο Βασίλειο)

(1) ΕΕ L 188 της 9.8.1995, σ. 14.
ΔΙΟΙΚΗΤΙΚΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΓΙΑ ΤΗΝ ΚΟΙΝΩΝΙΚΗ ΑΣΦΑΛΙΣΗ ΤΩΝ ΔΙΑΚΙΝΟΥΜΕΝΩΝ ΕΡΓΑΖΟΜΕΝΩΝ

Τιμή μετατροπής των νομισμάτων κατ' εφαρμογή του κανονισμού (ΕΟΚ) αριθ. 2615/79 του Συμβουλίου

(1999/C 143/02)

>ΘΕΣΗ ΠΙΝΑΚΑ>

1. Ο κανονισμός (ΕΟΚ) αριθ. 2615/79 του Συμβουλίου ορίζει ότι η τιμή μετατροπής σε εθνικό νόμισμα ποσών εκφραζομένων σε άλλο εθνικό νόμισμα είναι η τιμή που υπολογίζεται από την Επιτροπή και βασίζεται στο μηνιαίο μέσο όρο, κατά τη διάρκεια της περιόδου αναφοράς που καθορίζεται στην παράγραφο 2, των τιμών συναλλάγματος των νομισμάτων αυτών, οι οποίες ανακοινώνονται από την Επιτροπή για την εφαρμογή του ευρωπαϊκού νομισματικού συστήματος.

2. Η περίοδος αναφοράς είναι:

- ο μήνας Ιανουάριος για τις τιμές μετατροπής προς εφαρμογή από την 1η του επομένου Απριλίου,

- ο μήνας Απρίλιος για τις τιμές μετατροπής προς εφαρμογή από την 1η του επομένου Ιουλίου,

- ο μήνας Ιούλιος για τις τιμές μετατροπής προς εφαρμογή από την 1η του επομένου Οκτωβρίου,

- ο μήνας Οκτώβριος για τις τιμές μετατροπής προς εφαρμογή από την 1η του επομένου Ιανουαρίου.

Οι τιμές μετατροπής των νομισμάτων θα δημοσιευθούν στη δεύτερη Επίσημη Εφημερίδα των Ευρωπαϊκών Κοινοτήτων (σειρά "C") των μηνών Φεβρουαρίου, Μαΐου, Αυγούστου και Νοεμβρίου.
Ανακοίνωση της Επιτροπής όσον αφορά την παράταση των κατευθηντήριων γραμμών σχετικά με τις ενισχύσεις για τη διάσωση και την αναδιάρθρωση των προβληματικών επιχειρήσεων (1999/C 67/08) (Κείμενο που παρουσιάζει ενδιαφέρον για τον ΕΟΧ)

Η Επιτροπή αποφάσισε να παρατείνει της ισχύουσες κατευθυντήριες γραμμές σχετικά με τις ενισχύσεις για τη διάσωση και την αναδιάρθρωση προβληματικών επιχειρήσεων [οι οποίες δημοσιεύθηκαν στην ΕΕ C 368 της 23.12.1994, σ. 12, όπως συμπληρώθηκαν με τους κανόνες που εφαρμόζονται στη γεωργία και την αλιεία (ΕΕ C 283 της 19.9.1997, σ. 2) και παρετάθησαν με την ανακοίνωση που δημοσιεύτηκε στην ΕΕ C 74 της 10.3.1998, σ. 31], μέχρις ότου δημοσιευθούν οι νέες κατευθυντήριες γραμμές ή, εν πάση περιπτώσει, μέχρι της 31 Δεκεμβρίου 1999.
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ της 5ης Νοεμβρίου 1998 σχετικά με τη χορήγηση δικαιωμάτων προτεραιότητας που απορρέουν από αιτήσεις κοινοτικών εμπορικών σημάτων βάσει της νομοθεσίας περί σημάτων της κινεζικής Taipei (άρθρο 29 παράγραφος 5 του κανονισμού (ΕΚ) αριθ. 40/94 του Συμβουλίου για το κοινοτικό σήμα) (98/C 351/03)

Βάσει της ανακοίνωσης 96/C 335/03 της Επιτροπής (1), οι υπήκοοι της Ταϊβάν μπορούν να καταστούν δικαιούχοι κοινοτικών σημάτων σύμφωνα με το άρθρο 5 παράγραφος 1 στοιχείο δ) του κανονισμού (ΕΚ) αριθ. 40/94 του Συμβουλίου (2), όπως τροποποιήθηκε από τον κανονισμό (ΕΚ) αριθ. 3288/94 (3), για το κοινοτικό σήμα.

Στην ίδια ανακοίνωση, ωστόσο, η Επιτροπή δήλωσε ότι, λόγω ελλείψεως συμφωνίας επί του θέματος μεταξύ της Κοινότητας και της Ταϊβάν, οι υπήκοοι της Ταϊβάν που υποβάλλουν αίτηση για κοινοτικό σήμα δεν μπορούν να ζητούν την αναγνώριση δικαιώματος προτεραιότητας επικαλούμενοι την προηγούμενη καταχώρηση του ίδιου σήματος στην Ταϊβάν.

Το άρθρο 29 παράγραφος 5 του κανονισμού (ΕΚ) αριθ. 40/94 προβλέπει ότι ο νομοτύπως καταθέσας αίτηση σήματος σε ένα από τα κράτη μέλη της σύμβασης των Παρισίων ή της συμφωνίας για τη σύσταση του Παγκόσμιου Οργανισμού Εμπορίου, μπορεί να διεκδικήσει την ημερομηνία προτεραιότητας εκείνης της κατάθεσης προκειμένου να καταθέσει αίτηση κοινοτικού σήματος για το σήμα αυτό, μόνο εφόσον το εν λόγω κράτος αποδέχεται τις αιτήσεις κοινοτικού σήματος ως πρώτη κατάθεση για την διεκδίκηση προτεραιότητας σχετικά με την κατάθεση του ίδιου σήματος στο δικό του γραφείο σημάτων.

Από τη δημοσίευση της προαναφερθείσας ανακοίνωσης, η Επιτροπή και η κινεζική Taipei συζήτησαν τις δυνατότητες που υπάρχουν για την επίτευξη συμφωνίας στο θέμα της προτεραιότητας.

Οι αντιπροσωπείες της κινεζικής Taipei και της Ευρωπαϊκής Επιτροπής κατέληξαν στη ακόλουθη συμφωνία σχετικά με το θέμα της προτεραιότητας.

«Καταχώρηση σημάτων

Το Εθνικό Γραφείο Τυποποίησης της κινεζικής Taipei δέχεται, σύμφωνα με το άρθρο 4 της νομοθεσίας περί σημάτων της κινεζικής Taipei, τις διεκδικήσεις προτεραιότητας που απορρέουν από μία πρώτη αίτηση για καταχώρηση σήματος των Ευρωπαϊκών Κοινοτήτων που πραγματοποιήθηκε στο Γραφείο Εναρμόνισης στα πλαίσια της Εσωτερικής Αγοράς (σήματα σχέδια και υποδείγματα).

Το Γραφείο Εναρμόνισης δέχεται, σύμφωνα με το άρθρο 29 παράγραφος 5 του κανονισμού (ΕΚ) αριθ. 40/94 για το σήμα των Ευρωπαϊκών Κοινοτήτων, τις διεκδικήσεις προτεραιότητας που απορρέουν από μία πρώτη αίτηση για την καταχώρηση σήματος που πραγματοποιήθηκε στο Εθνικό Γραφείο Τυποποίησης της κινεζικής Taipei.

Στο πλαίσιο της εφαρμογής των προηγούμενων διατάξεων, τα δύο μέρη παραπέμπουν στο άρθρο 4 της σύμβασης των Παρισίων για την προστασία της βιομηχανικής ιδιοκτησίας».

Τα συμπεράσματα αυτά περιελήφθησαν στο πρακτικό διαπραγματεύσεων μεταξύ της Ευρωπαϊκής Επιτροπής και του χωριστού τελωνειακού εδάφους της Ταϊβάν, Penghu και Matsu για την προσχώρηση στον ΠΟΕ της 23ης Ιουλίου 1998.

Τα μέρη συμφώνησαν να τεθεί σε ισχύ η συμφωνία από την 1η Αυγούστου 1998.

(1) ΕΕ C 335 της 9.11.1996, σ. 3.

(2) ΕΕ L 11 της 14.1.1994, σ. 1.

(3) ΕΕ L 349 της 31.12.1994, σ. 84.
ΣΥΜΠΕΡΑΣΜΑΤΑ ΤΟΥ ΣΥΜΒΟΥΛΙΟΥ της 30ής Απριλίου 1998 σχετικά με τις μεταδοτικές σπογγώδεις εγκεφαλοπάθειες (ΜΣΕ) (98/C 169/02)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

ΑΝΑΦΕΡΟΜΕΝΟ στα συμπεράσματα του, της 18ης Ιουνίου 1996 και της 12ης Νοεμβρίου 1996 για τις μεταδοτικές σπογγώδεις εγκεφαλοπάθειες (ΜΣΕ) (1),

ΥΠΕΝΘΥΜΙΖΟΝΤΑΣ τα συμπεράσματα του Συμβουλίου, της 7ης Οκτωβρίου 1996, σχετικά με την έρευνα για τη σπογγώδη εγκεφαλοπάθεια των βοοειδών (BSE) και τη συναφή παθολογία του ανθρώπου,

ΣΗΜΕΙΩΝΕΙ τις πρωτοβουλίες που ανέλαβε το Ευρωπαϊκό Κοινοβούλιο σε σχέση με τη BSE και τη νόσο των Creutzfeldt-Jacob (CJD), και ιδίως το ψήφισμά του της 19ης Φεβρουαρίου 1997 (2),

ΣΗΜΕΙΩΝΕΙ τα τρέχοντα επιδημιολογικά δεδομένα σχετικά με τη CJD που παρασχέθηκαν από τα κράτη μέλη καθώς και τις εξελίξεις που σημειώθηκαν μετά τα συμπεράσματά του της 12ης Νοεμβρίου 1996 και αφορούν την επαγρύπνηση για τη CJD, στο επίπεδο των κρατών μελών και στο κοινοτικό επίπεδο.

ΣΗΜΕΙΩΝΕΙ τα μέτρα που έχουν ληφθεί για:

- την προστασία των εργαζομένων που εκτίθενται στα νοσοποιά αίτια της BSE και των σχετικών με αυτήν ΜΣΕ των ζώων,

- την αναθεώρηση των κατευθυντηρίων γραμμών που ενέκρινε η Επιτροπή Φαρμακευτικών Ιδιοσκευασμάτων και αποσκοπούν στην ελαχιστοποίηση του κινδύνου μετάδοσης, μέσω φαρμακευτικών προϊόντων, των νοσοποιών αιτίων που προκαλούν την ΜΣΕ,

- τη διάθεση κεφαλαίων του κοινοτικού προϋπολογισμού για διεξαγωγή έρευνας όσον αφορά τις TSE στα πλαίσια του τέταρτου προγράμματος πλαισίου που θεσπίσθηκε με την απόφαση αριθ. 1110/94/ΕΚ του Ευρωπαϊκού Κοινοβουλίου και του Συμβουλίου (3),

ΧΑΙΡΕΤΙΖΕΙ την πρόθεση της Επιτροπής να υποβάλει το συντομότερο δυνατόν μετά την προσεχή σύνοδο του Διεθνούς Γραφείου Επιζωοτιών (ΟΙΕ) τον Μάιο του 1998, επιστημονικά βασιζόμενη πρόταση σχετικά με συγκεκριμένες ουσίες που παρουσιάζουν κινδύνους,

ΑΠΟΔΙΔΕΙ ιδιαίτερη σημασία σε μια τέτοια πρόταση όσον αφορά ειδικά προβλήματα, όπως η εξάλειψη συγκεκριμένων επικίνδυνων ουσιών από την αλυσίδα παραγωγής τροφίμων και ζωοτροφών καθώς και η αξιολόγηση του συγκεκριμένου κινδύνου όσον αφορά τα ιατρικά προϊόντα και βοηθήματα.

ΕΠΙΒΕΒΑΙΩΝΕΙ ότι θα πρέπει να επεκταθεί σε όλα τα κράτη μέλη η επιδημιολογική παρακολούθηση της νόσου των Creutzfeld-Jacob με τις ίδιες μεθόδους οι οποίες εφαρμόσθηκαν στο σχέδιο το οποίο χρηματοδοτήθηκε από το κοινοτικό πρόγραμμα BIOMED και ότι τα κράτη μέλη θα πρέπει να συνεχίσουν να ανταλλάσσουν την πείρα τους και τις γνώσεις τους για τη διάγνωση περιστατικών της νόσου,

ΧΑΙΡΕΤΙΖΕΙ τη συνεργασία μεταξύ της Επιτροπής και της Παγκόσμιας Οργάνωσης Υγείας σε θέματα που αφορούν τις ΜΣΕ,

ΣΥΜΦΩΝΕΙ να παραμένει το θέμα αυτό υπό εξέταση.

(1) ΕΕ C 194 της 5.7.1996, σ. 1 και ΕΕ C 374 της 11.12.1996, σ. 2.

(2) ΕΕ C 85 της 17.3.1997, σ. 61.

(3) ΕΕ L 126 της 18.5.1994, σ. 1.
Νέα σύνθεση της επιτροπής των καταναλωτών (98/C 93/03)

Η επιτροπή των καταναλωτών θεσπίστηκε με την απόφαση 95/260/ΕΚ της Επιτροπής (1)

Με απόφασή της 18ης Μαρτίου 1998, η Επιτροπή αποφάσισε να διορίσει ως τακτικά και αναπληρωματικά μέλη της επιτροπής των καταναλωτών για περίοδο δύο ετών τα ακόλουθα πρόσωπα.

>ΘΕΣΗ ΠΗΝΑΚΑ>

(1) ΕΕ L 162 της 13.7.1995, σ. 37.
ΨΗΦΙΣΜΑ ΤΟΥ ΣΥΜΒΟΥΛΙΟΥ της 12ης Νοεμβρίου 1996 για μια στρατηγική ασφαλείας των μεταγγίσεων και αυταρκείας αίματος στην Ευρωπαϊκή Κοινότητα (96/C 374/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ:

ΥΠΕΝΘΥΜΙΖΟΝΤΑΣ την ανακοίνωση της Επιτροπής, της 25ης Μαΐου 1993, σχετικά με την αυτάρκεια σε αίμα στην Ευρωπαϊκή Κοινότητα, καθώς και τα συμπεράσματά του, της 13ης Δεκεμβρίου 1993 (1),

ΥΠΕΝΘΥΜΙΖΟΝΤΑΣ την ανακοίνωση της Επιτροπής, της 21ης Δεκεμβρίου 1994, για την ασφάλεια των μεταγγίσεων και την αυτάρκεια σε αίμα στην Ευρωπαϊκή Κοινότητα και το σχετικό ψήφισμά του, της 2ας Ιουνίου 1995 (2),

ΣΗΜΕΙΩΝΕΙ το ψήφισμα του Ευρωπαϊκού Κοινοβουλίου, της 14ης Ιουλίου 1995, για το ασφαλές αίμα στην Ευρωπαϊκή Ένωση (3),

ΣΗΜΕΙΩΝΕΙ το ψήφισμα του Ευρωπαϊκού Κοινοβουλίου, της 17ης Απριλίου 1996, σχετικά με την ανακοίνωση της Επιτροπής για την ασφάλεια των μεταγγίσεων και την αυτάρκεια σε αίμα στην Ευρωπαϊκή Κοινότητα (4),

ΕΚΦΡΑΖΕΙ την ικανοποίησή του για τις εργασίες του Συμβουλίου της Ευρώπης στον τομέα της μετάγγισης αίματος,

ΣΗΜΕΙΩΝΕΙ τα συμπεράσματα και τις συστάσεις που εγκρίθηκαν ομόφωνα στο συμπόσιο εμπειρογνωμόνων σε θέματα ασφάλειας των μεταγγίσεων και αυτάρκειας του αίματος, που πραγματοποιήθηκε στο Adare της Ιρλανδίας, στις 4 έως 6 Σεπτεμβρίου 1996,

ΥΠΕΝΘΥΜΙΖΕΙ ότι στα ανωτέρω συμπεράσματα και συστάσεις λαμβάνεται υπόψη η συνεδρίαση των εμπειρογνωμόνων σχετικά με την ευαισθητοποίηση του κοινού όσον αφορά το αίμα, η οποία πραγματοποιήθηκε στη Ρώμη τον Απρίλιο του 1996,

ΣΥΜΦΩΝΕΙ ότι τα συμπεράσματα και οι συστάσεις του συμποσίου του Adare περιλαμβάνουν συγκεκριμένα βήματα για την υλοποίηση της στρατηγικής η οποία χαράχθηκε σε προηγούμενα ψηφίσματα για την ασφάλεια των μεταγγίσεων ιδίως προκειμένου να ενισχυθεί η εμπιστοσύνη στην ασφάλεια της αλυσίδας μετάγγισης αίματος, και της αυτάρκειας της Κοινότητας σε αίμα,

ΕΠΑΝΑΛΑΜΒΑΝΕΙ ότι η αυτάρκεια της Κοινότητας πρέπει να βασίζεται στην αρχή της εθελοντικής και δωρεάν αιμοδοσίας,

ΖΗΤΕΙ να ληφθούν μέτρα ώστε να επιτευχθεί εδώ ταχεία πρόοδος.

Κατά συνέπεια:

- ΚΑΛΕΙ τα κράτη μέλη να επανεξετάσουν την πολιτική, τις διαδικασίες και τα προγράμματά τους που αποσκοπούν να διαφυλάξουν την ασφάλεια στην αλυσίδα των μεταγγίσεων αίματος με βάση τα συμπεράσματα και τις συστάσεις του συμποσίου του Adare για την ασφάλεια και την αυτάρκεια αίματος προκειμένου να επιτύχουν τους στόχους που περιλαμβάνονται στο παρόν ψήφισμα,

- ΚΑΛΕΙ την Επιτροπή να υποβάλει επειγόντως προτάσεις για την υποστήριξη των δράσεων των κρατών μελών, έτσι ώστε να ενθαρρυνθεί η ανάπτυξη μιας συντονισμένης προσέγγισης της ασφάλειας του αίματος και των προϊόντων αίματος, λαμβάνοντας υπόψη τα προαναφερόμενα ψηφίσματα και χρησιμοποιώντας ως βάση για τις εργασίες της τα συμπεράσματα και τις συστάσεις του συμποσίου του Adare για την ασφάλεια και την αυτάρκεια αίματος.

(1) ΕΕ αριθ. C 15 της 18. 1. 1994, σ. 6.

(2) ΕΕ αριθ. C 164 της 30. 6. 1995, σ. 1.

(3) ΕΕ αριθ. C 249 της 25. 9. 1995, σ. 231.

(4) ΕΕ αριθ. C 141 της 13. 5. 1996, σ. 131.
ΣΥΜΠΕΡΑΣΜΑΤΑ ΤΟΥ ΣΥΜΒΟΥΛΙΟΥ

της 18ης Ιουνίου 1996

σχετικά με τις μεταδοτικές σπογγώδεις εγκεφαλοπάθειες

(96/C 194/01)

Το συμβούλιο των υπουργών Υγείας εκφράζει ικανοποίηση διότι του υπεβλήθη το ζήτημα των μεταδοτικών σπογγωδών εγκεφαλοπαθειών (ΜΣΕ), που αποτελεί πρόβλημα δημόσιας υγείας, με σκοπό να συζητηθούν τα ενδεικνυόμενα μέτρα προστασίας της υγείας του κοινού, στην οποία και πρέπει πάντοτε να αποδίδεται ύψιστη προτεραιότητα.

Σημειώνοντας με ικανοποίηση το έγγραφο εργασίας των υπηρεσιών της Επιτροπής, το Συμβούλιο υπενθυμίζει ότι οι υπουργοί Υγείας των κρατών μελών είχαν ήδη ασχοληθεί με το πρόβλημα κατά το Συμβούλιο, της 30ής Μαρτίου 1994, υπό ελληνική προεδρία, κατόπιν αιτήσεως της γερμανικής κυβερνήσεως.

Το Συμβούλιο, λαμβάνοντας υπόψη τα καλύτερα διαθέσιμα επιστημονικά στοιχεία και με βάση την αναγκαιότητα προληπτικής δράσεως, κρίνει αναγκαίο να ληφθούν όλα τα ενδεδειγμένα μέτρα για να εξαλειφθεί ο κίνδυνος μετάδοσης της σπογγώδους εγκεφαλοπάθειας των βοοειδών.

Προς τούτο, το Συμβούλιο συνιστά:

- να ενεργοποιηθούν μηχανισμοί παρακολούθησης των επιστημονικών ενδείξεων των σχετικών με τις αιτίες και τη μετάδοση της νόσου των Creutzfeldt-Jacob, ώστε να λαμβάνονται εγκαίρως τα δέοντα μέτρα προστασίας της δημόσιας υγείας,

- να αναλάβει η διεπιστημονική επιτροπή επειγόντως και απαραιτήτως, όπως ήδη προβλέπεται στα συμπεράσματα του συμβουλίου γεωργίας, της 29ης Απριλίου 1996, να δώσει επιστημονικές συμβουλές στην Επιτροπή, να διατυπώσει συστάσεις σε θέματα κοινοτικής αρμοδιότητας, και να υποδείξει συγκεκριμένες πολιτικές καταπολέμησης των ΜΣΕ,

- να επεκταθεί σε όλα τα κράτη μέλη η επιδημιολογική παρακολούθηση της νόσου των Creutzfeld-Jacob, με τις ίδιες μεθόδους που χρησιμοποιούν ήδη πέντε κράτη μέλη,

- να προωθηθεί η ανταλλαγή πείρας και ικανοτήτων μεταξύ όλων των κρατών μελών στους τομείς ελέγχου και διαγνώσεως,

- να γίνουν περαιτέρω μελέτες και έρευνες για τις ΜΣΕ, συμπεριλαμβανομένης της νόσου των Creutzfeld-Jacob.

Το Συμβούλιο θα παρακολουθεί διαρκώς το ζήτημα αυτό.
ΠΑΡΑΡΤΗΜΑ III.4

Διανομή και απόρρητο των κοινών εκθέσεων σχετικά με την κατάσταση σε ορισμένες τρίτες χώρες (Εγκριθέν από το Συμβούλιο της 20ής Ιουνίου 1994)

- Οι κοινές εκθέσεις, ενδεχομένως συνοδευόμενες από εσωτερικό σημείωμα με τις παρατηρήσεις του CIREA προς τη διευθύνουσα ομάδα I (Άσυλο - Μετανάστευση), απευθύνονται στους προϊσταμένους αντιπροσωπιών της ομάδας αυτής που είναι υπεύθυνοι για την εθνική διανομή των κοινών εκθέσεων εντός των ορίων που καθορίζονται στις δύο παρακάτω περιπτώσεις.

- Οι εθνικές αρχές που είναι αρμόδιες για θέματα ασύλου και για τους αλλοδαπούς θα μπορούν να χρησιμοποιούν τις εκθέσεις αυτές μεταξύ των πληροφοριακών στοιχείων που διαθέτουν.

- Σε συνάρτηση με τις εθνικές διαδικασίες, οι εκθέσεις αυτές είναι δυνατόν να φέρονται σε γνώση των ενεχομένων σε διαφορά μερών στα πλαίσια δικαστικής προσφυγής κατ' αποφάσεως των αρχών που είναι αρμόδιες για θέματα ασύλου ή αλλοδαπών.
ΨΗΦΙΣΜΑ ΤΗΣ ΣΥΜΒΟΥΛΕΥΤΙΚΗΣ ΕΠΙΤΡΟΠΗΣ ΤΗΣ ΕΚΑΧ σχετικά με την εξασφάλιση επαρκών πιστώσεων του προϋπολογισμού για κοινωνικά και για σχετικά με την πολιτική αγοράς εργασίας μέτρα στήριξης (95/C 40/03)

(Κείμενο που παρουσιάζει ενδιαφέρον για τον ΕΟΧ)

(Ψηφίστηκε στην 318η συνεδρίαση της ολομέλειας της 16ης Δεκεμβρίου 1994, ομόφωνα με μια αποχή)

Η ΣΥΜΒΟΥΛΕΥΤΙΚΗ ΕΠΙΤΡΟΠΗ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ,

- είναι της άποψης ότι οι πιστώσεις του προϋπολογισμού για κοινωνικά μέτρα στήριξης, ύψους 240 εκατομμυρίων Ecu, δεν θα είναι επαρκείς,

- διαπιστώνει ότι οι αιτήσεις που έχουν κατατεθεί μέχρι τώρα από τα κράτη μέλη, σύμφωνα με δήλωση της Επιτροπής, αντιστοιχούν ήδη σε πιστώσεις ύψους 185 εκατομμυρίων Ecu και, επομένως, για όλα τα μέτρα που προβλέπονται για το 1995 απομένει διαθέσιμο απόθεμα πιστώσεων ύψους μόνο 55 εκατομμυρίων Ecu, αν και θα πρέπει να αναμένονται και κατά το 1995 πρόσθετες σημαντικές απώλειες θέσεων εργασίας,

- υπενθυμίζει ότι κοινός στόχος της Ευρωπαϊκής Επιτροπής και των κρατών μελών πρέπει να είναι η καταπολέμηση της ανεργίας και, κατά συνέπεια, η ανάπτυξη μέτρων πολιτικής της αγοράς εργασίας,

- είναι της άποψης, ότι η προβλεπόμενη μείωση εμποδίζει τη μετατροπή των επιχειρήσεων στις χαλυβουργικές και μεταλλευτικές περιφέρειες,

- ζητεί από την Επιτροπή να αυξήσει τις πιστώσεις του προϋπολογισμού έτσι ώστε να ανταποκρίνονται στις αιτήσεις που έχουν κατατεθεί για το 1995 και να δώσει ιδιαίτερη σημασία στην κατάρτιση, στα μέτρα επανεκπαίδευσης και στα μέτρα για την αύξηση της κινητικότητας μεταξύ των περιφερειών καθώς και στην καταπολέμηση της ανεργίας των νέων στις πάσχουσες περιοχές.
ΨΗΦΙΣΜΑ ΤΟΥ ΣΥΜΒΟΥΛΙΟΥ

της 19ης Ιουνίου 1995

για τις μετεγκαταστάσεις στον τομέα των αεροπορικών μεταφορών

(95/C 169/02)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Εκτιμώντας:

ότι το Συμβούλιο έχει ήδη τονίσει την ανάγκη για τη βιομηχανία αεροπορικών μεταφορών να επιτύχει τα επίπεδα αποδοτικότητας και παραγωγικότητας που είναι απαραίτητα για τη διασφάλιση της βιωσιμότητάς της σε οικονομικό επίπεδο καθώς και της ανταγωνιστικότητάς της διεθνώς 7

ότι το Συμβούλιο, στο ψήφισμά του της 24ης Οκτωβρίου 1994 σχετικά με την κατάσταση που επικρατεί στην πολιτική αεροπορία (1), έκρινε εύλογο να αναλυθεί ο κίνδυνος δημιουργίας σημαιών ευκαιρίας και χρήσης μη κοινοτικών πόρων 7

ότι οι διατάξεις για τις ναυλώσεις του κανονισμού (ΕΟΚ) αριθ. 2407/92 του Συμβουλίου της 23ης Ιουλίου 1992 περί της εκδόσεως αδειών των αερομεταφορών (2) πρέπει να εφαρμόζονται ομοιόμορφα από όλα τα κράτη μέλη 7

ότι η πιθανή χρήση εξωκοινοτικών πόρων είναι ένας επιπλέον λόγος να επιδιωχθεί ένα άρτιο πλέγμα κοινών τεχνικών προδιαγραφών προκειμένου να διαφυλαχθεί η ασφάλεια στον τομέα της πολιτικής αεροπορίας 7

ότι, κατά την ανάπτυξη της κοινωνικής της πολιτικής, η Κοινότητα αφείλει να λάβει υπόψη της ιδιαιτερότητες του τομέα των αεροπορικών μεταφορών και δη τις επιπτώσεις των μετεγκαταστάσεων 7

ότι η χρήση εξωκοινοτικών πόρων παρέχει σε τρίτες χώρες τη δυνατότητα πρόσβασης στην εσωτερική αγορά, η οποία πρέπει να αναλυθεί στα πλαίσια των όλων σχέσεων με τις χώρες αυτές 7

ΣΗΜΕΙΩΝΕΙ ότι η Επιτροπή προτίθεται να προβεί σε μελέτη για την εξέλιξη της κοινωνικής κατάστασης όπως προκύπτει συνεπεία της ελευθέρωσης των αεροπορικών μεταφορών 7

ΚΑΛΕΙ την Επιτροπή να του υποβάλει, μόλις θα είναι δυνατόν, τα αποτελέσματα της μελέτης όσον αφορά τις συνέπειες από την ελευθέρωση των αεροπορικών μεταφορών και ζητά, επ' ευκαιρία, να ληφθεί υπόψη το ζήτημα της χρήσης εξωκοινοτικών πόρων, που αναφέρεται στο ψήφισμα της 24ης Οκτωβρίου 1994 7 στη μελέτη αυτή, κατόπιν της έκθεσης της comitι des sages και μιας έκθεσης ιδιωτικών συμβούλων που ζητήθηκε από την Επιτροπή το 1992, θα πρέπει συγκεκριμένα να αναλύονται:

- η έκταση του φαινομένου των μετεγκαταστάσεων και οι πραγματικές ή δυνητικές συνέπειές του επί της απασχόλησης και των συνθηκών απασχόλησης στον τομέα των κοινοτικών αεροπορικών μεταφορών,

- οι υφιστάμενες πρακτικές των κοινοτικών αεροπορικών επιχειρήσεων όσον αφορά τη χρήση εξωκοινοτικών πόρων,

- οι εθνικές νομοθεσίες και διοικητικές διαδικασίες που αφορούν την χρήση εξωκοινοτικών πόρων 7

ΚΑΛΕΙ την Επιτροπή να εξετάσει την εφαρμογή των διατάξεων του κανονισμού (ΕΟΚ) αριθ. 2407/92 όσον αφορά τις εξωκοινοτικές ναυλώσεις και να καθορίσει εάν χρειαστεί κατευθυντήριες γραμμές που θα καθιστούν εφικτή την ομοιόμορφη εφαρμογή τους, κυρίως όσον αφορά:

- τις έννοιες «προσωρινές ανάγκες», «εξαιρετικές περιπτώσεις», «ισοδύναμες προδιαγραφές ασφαλείας»,

- τις προϋποθέσεις υπό τις οποίες κοινοτικοί μεταφορείς χρησιμοποιούν αεροσκάφη που είναι μεν νηολογημένα στην Κοινότητα, αλλά για τα οποία οι ευθύνες του κράτους νηολόγησης, όσον αφορά τον έλεγχο της τεχνικής εκμετάλλευσης, έχουν ανατεθεί σε τρίτη χώρα.

(1) ΕΕ αριθ. C 309 της 5. 11. 1994, σ. 2.

(2) ΕΕ αριθ. L 240 της 24. 8. 1992, σ. 1.